Ostrý vrch (255,5 m n. m.)

Ostrý vrch je vrchom v Chvojnickej pahorkatine. Nachádza sa južne od mesta Gbely.

Prístup 
Na vrch vedie z juhovýchodu nespevnená cesta z cesty 3. triedy Gbely - Smolinské (vhodnejšia pre motorové vozidlá s nižším sklonom) a zo severu nespevnená cesta od mesta Gbely (s vyšším sklonom).

Okolie 
Z vrchu je výhľad na najvyšší vrch Chvojnickej pahorkatiny - Zámčisko, Malé Karpaty a Pavlovské vrchy.

V roku 2019 začalo na vrchu miestne občianske združenie s výstavbou rozhľadne. Rozhľadňa v tvare bašty bude pripomínať pôsobenie Cyrila a Metoda na Veľkej Morave. Na vrchu sa tiež nachádza otvorený turistický prístrešok s možnosťou prenocovania a ohnisko.

Referencie 

Vrchy v Chvojnickej pahorkatine
Vrchy v okrese Skalica